ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број:\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(место и датум)*

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/0725/2017 (1992/2017), предмет ЈН: „Изградња V дренажног прстена касете II депоније пепела и шљаке ТЕНТ А“, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 2.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

Под тачком 5. обавезних услова, наводи се да је потребно да извођач поседује: “лиценце И010Г1 и И010Г3 – за извођење радова на грађевинским конструкцијама и хидротехничким објектима на високим бранама и акумулацијама напуњеним водом, јаловином или пепелом за које је прописано техничко осматрање”, и да “у случају да понуду подноси група понуђача, овај доказ дужан је да достави сваки понуђач из групе понуђача којем је поверено извршење дела набавке за који је неопходна испуњеност тог услова”.

Према техничкој спецификацији и садржини предмера, не постоји разлог због којег би се захтевала лиценца И010Г1 - за израду грађевинских конструкција, тј. у питању су хидротехнички објекти и одговарајућа лиценца И010Г3. Сматрамо да су неосновани услови да се захтева поседовање лиценце И010Г1, а ускладу са тим и да понуђач поседује обе лиценце. У случају групе понуђача, потребно је дефинисати који ће члан извршавати одређене позиције у складу са лиценцом коју поседује. Како смо већ нагласили да сматрамо да не постоје позиције које би извршавао само онај члан који поседује лиценцу И010Г1, а да те позиције не би могао да извршава члан са лиценцом И010Г3, те се долази до закључка да и овај захтев није основан.

Обзиром да само 3 предузећа поседују лиценцу И010Г1 (иста предузећа поседују обе лиценце), а чак 7 лиценцу И010Г3, сматрамо да се на овакав начин фаворизују понуђачи који поседују обе лиценце, и да је због конкурентности али и због чињенице да за потребе предмета ове јавне набавке није потребно поседовање обе лиценце, потребно променити обавезне услове тендера, и то да је потребна лиценца И010Г1 или И010Г3, а да у случају заједничког наступа, чланови кумулативно испуњавају ове услове.

Молимо Вас да размотрите наш захтев и да на основу наведених разлога усвојите исти.

**ОДГОВОР 1:**

По чл.1 Правилника о техничком осматрању високих брана (”Службени лист СФРЈ”, бр.7/66) је да: ”Високе бране подлежу техничком осматрању по одредбама овог Правилника.” По чл.2. ст.1, тач.1 истог Правилника: ”Високом браном, у смислу овог правилника, сматра се брана чија је грађевинска висина виша од петнаест метара. По чл.2 ст.2 истог Правилника: ”Грађевинска висина бране рачуна се од најниже коте темеља до највише коте бране.” Пошто је грађевинска висина депоније пепела и шљаке ТЕНТ А приближно око 40м она по наведеном Правилнику спада у високе бране.

По чл.133, ст.2, тач.1, Закона о планирању и изградњи ("Сл.гласник РС", бр.72/2009, 81/2009-испр., 64/2010-Одлука УС, 24/2011, 121/2012, 42/2013-Одлука УС, 50/2013-Одлука УС, 98/2013-Одлука УС, 132/2014 и 145/2014), Министарство издаје грађевинску дозволу за изградњу објеката на високим бранама и акумулација напуњених водом, јаловином или пепелом за које је прописано техничко осматрање, тако да за испуњеност услова за грађење објеката, односно извођење радова за које дозволу за изградњу издаје надлежно Министарство, а које се добијају по Правилнику о начину, поступку и садржини података за утврђивање испуњености услова за издавање лиценце за израду техничке документације и лиценце за грађење објеката за које грађевинску дозволу издаје Министарство, односно аутономна покрајина, као и о условима за одузимање тих лиценци ("Сл.гласник РС", бр.24/2015), извођач радова мора да поседује лиценце И010Г1 и И010Г3 предвиђене за извођење на високим бранама.

Предметни радови су сложени, изводе се у тешким условима које владају на депонијама пепела, и састоје се из разних области нискоградње, нпр. од уклањања насипа и њиховог враћања у првобитно стање до потребне збијености, ради постизања довољне носивости за предвиђено оптерећење и стабилност депоније пепела, уз хумунизирање, односно враћања претходног биопокривача насипа, до радова за извођење колекторских и дренажних система, тј. из хидроградње, па је обавезан услов из конкурсне документације предметне ЈН за поседовање лиценци И010Г1 и И010Г3, и технички оправдано, као што је постојао и у свим претходним конкурсним документацијама јавних набавки за изградњу дренажних прстенова на депонијама пепела и шљаке ТЕНТ А.

**ПИТAЊE 2:**

Да ли може рок за доставу понуде по ЈН 3000/0725/2017 (1992/2017) – Изградња V дренажног прстена касете II депоније пепела и шљаке ТЕНТ А да се продужи минимум до 15.01.2018. године.

Разлог за продужење је тај што је документација сажета и не можемо све доказе да доставимо због спајања Новогодишњих и Божићних празника установа које издају доказе.

**ОДГОВОР 2:**

Наручилац ће померити рок за достављање понуда.

Нови рок за подношење понуда истиче у **12:15часова, дана 12.01.2018. године.**

Отварање понуда биће одржано **дана 12.01.2018. године**,са почетком у **13:15** часова у Огранак ТЕНТ, Београд-ОбреновацБогољуба Урошевића Црног 44., 11500 Обреновац.